laion/Wikipedia-Exotic huggingface dataset:
LC50

LC50 on standardne viis märkida aine mürgisust sellega kokkupuutel (vrd LD50, mida kasutatakse mürgisuse märkimiseks selle manustamisel). LC50 on akronüüm väljendist "Lethal concentration, 50%" (letaalne, surmav kontsentratsioon, 50%). LC50 märgitakse minimaalset aine kontsentratsiooni õhus või vees (aine sisaldust vees LC50 kaudu hinnatakse keskkonnauuringutes), mis on surmav pooltele isenditele testpopulatsioonist. Tavaliselt väljendatakse kaaluühikus kuupmeetri kohta (näiteks sariini LC50 (sissehingamisel) = 35 mg/m3/minutis). Märgitakse ka mõjumise aeg ning mõjumise viis (aur sissehingatuna õhus, vedelik läbi naha (lahustatud) vees vms). Mõned mürkgaasid järgivad Haberi seadust, mille kohaselt C × t = k, kus C on gaasi kontsentratsioon (massiühikut mahuühiku kohta), t on aeg, mille jooksul ollakse gaasiga kokkupuutes ja k on konstant. See tähendab, et kokkupuuteaja suurenemisel kaks korda on surma tekitamiseks vajalik gaasi kontsentratsioon kaks korda väiksem ja vastupidi. LD50
Transponeeritud maatriks

Lineaaralgebras nimetatakse maatriksi A transponeeritud maatriksiks AT (või Atr, tA või A′) maatriksit, mis saadakse A ridade ja veergude vahetamisel. Maatriksi asendamist selle maatriksi transponeeritud maatriksiga nimetatakse transponeerimiseks. [ 1 2 3 4 ] T = [ 1 3 2 4 ] {\displaystyle {\begin{bmatrix}1&2\\3&4\end{bmatrix}}^{\mathrm {T} }\!\!\;\!=\,{\begin{bmatrix}1&3\\2&4\end{bmatrix}}} [ 1 2 3 4 5 6 ] T = [ 1 3 5 2 4 6 ] {\displaystyle {\begin{bmatrix}1&2\\3&4\\5&6\end{bmatrix}}^{\mathrm {T} }\!\!\;\!=\,{\begin{bmatrix}1&3&5\\2&4&6\end{bmatrix}}\;} m×n-maatriksi A transponeeritud maatriks AT on n×m-maatriks A i j T = A j i {\displaystyle A_{ij}^{\mathrm {T} }=A_{ji}} , kus 1 ≤ i ≤ n , {\displaystyle 1\leq i\leq n,} 1 ≤ j ≤ m . {\displaystyle 1\leq j\leq m.} Olgu A ja B maatriksid ning c on skalaar, siis kehtib ( A T ) T = A {\displaystyle \left(A^{\mathrm {T} }\right)^{\mathrm {T} }=A\quad \,} Transponeerimine on iseenda pöördteisendus. ( A + B ) T = A T + B T {\displaystyle (A+B)^{\mathrm {T} }=A^{\mathrm {T} }+B^{\mathrm {T} }\,} ( c A ) T = c A T {\displaystyle (cA)^{\mathrm {T} }=cA^{\mathrm {T} }\,} Koos punktiga (2) tähendab see, et transponeerimine on lineaarne operaator m×n-maatriksite ruumist n×m-maatriksite ruumi. ( A B ) T = B T A T {\displaystyle \left(AB\right)^{\mathrm {T} }=B^{\mathrm {T} }A^{\mathrm {T} }\,} Paneme tähele, et tegurite järjekord muutus vastupidiseks. Sellest võib järeldada, et ruutmaatriks A on pööratav parajasti siis, kui AT on pööratav, kusjuures sel juhul kehtib (5). Matemaatilise induktsiooni teel saab näidata, et (ABC...XYZ)T = ZTYTXT...CTBTAT. ( A T ) − 1 = ( A − 1 ) T {\displaystyle (A^{\mathrm {T} })^{-1}=(A^{-1})^{\mathrm {T} }\,} pöördelemendi võtmise ja transponeerimise tehe kommuteeruvad det ( A T ) = det ( A ) {\displaystyle \det(A^{\mathrm {T} })=\det(A)\,} Transponeerimine maatriksi determinant ei muuda. Kui on A reaalarvuliste elementidega maatriks, siis ATA on positiivne osaliselt määratud maatriks. Kui maatriksi A elemendid on korpuse elemendid, siis A ja AT on sarnased maatriksid. Veeruvektorite a ja b skalaarkorrutis avaldub kui a ⋅ b = a T b , {\displaystyle \mathbf {a} \cdot \mathbf {b} =\mathbf {a} ^{\mathrm {T} }\mathbf {b} ,} Sümmeetrilised maatriksid : AT = A Kaldsümmeetrilised maatriksid : AT = -A Ortogonaalsed maatriksid : AT = A−1 Ruutmaatriks Skalaar Determinant Ühikmaatriks XOR vahetus algoritm MIT Video: Loeng maatriksite transponeerimise kohta Google'i videotes
Häiritus

Häiritus ehk perturbatsioon (ka häire) on taevakeha kõrvalekalle arvutatud orbiidist. Tavaliselt loetakse häirituseks kõrvalekallet orbiidist, mille arvutamisel on aluseks võetud kahe punktmassi vaheline gravitatsioon. Häiritusi põhjustavad põhiliselt kolmandate taevakehade gravitatsioonilised mõjud. nutatsioon pretsessioon
Lehetäilised

"Lehetäi" suunab siia. Ivan Ševtsovi romaani kohta vaata artiklit Lehetäi (romaan). Lehetäilised (Aphidoidea) on putukate rühm (käsitletakse ülemsugukonnana) nokaliste seltsist. Lehetäilisi on maailmas üle 4400 liigi. Eestist on seni leitud üle 140 liigi lehetäisid, kuid eeldatavasti on neid vähemalt 250 liiki. Lehetäilised liigitatakse järgmistesse sugukondadesse: Adelgidae - pahktäilased Aphididae – lehetäilased Eriosomatidae Phylloxeridae. Lehetäid on väikesed, kuni 5 millimeetri pikkused õrnade kehakatetega putukad. Esineb nii tiivulisi kui tiivutuid vorme ja erinevused nende vahel ei piirdu ainult tiibade olemasolu või puudumisega. Tiivutute isendite pea on tunduvalt väiksem kui tiivuliste oma. Tundlad koosnevad kahest jämedamast aluslülist ja kuni neljalülilisest niitjast tundlapiust. Tiivulistel isenditel esineb ka kolm täppsilma. Nokk koosneb neljast lülist. Rindmik on küllalt tugev, lülistus on selgesti märgatav, eriti tiivututel loomadel. Kui tiivad esinevad, on nad suhteliselt pikad, ulatudes üle tagakeha tipu. Eestiivad on tagatiibadest pikemad ja ka laiemad, mõlemad tiivapaarid on klaasjalt läbipaistvad. Jalad on saledad, hüppevõime puudub. Tagakeha on suhteliselt suur, mõnikord esinevad selgmiselt mitmesugused liigispetsiifilise kujuga jätked (sugukonnal Aphididae). Tiivulistel loomadel on tagakeha alati tunduvalt väiksem kui tiivututel. Lehetäide seas on nii mono- kui polüfaagseid liike. Viimasel juhul peetakse liigi põhiperemeheks seda taimeliiki, millel asub talvituv arengujärk (muna või vastne). Lehetäid on alati koloniaalse eluviisiga. Nende viljakus on suur, ideaalsete tingimuste korral ulatuks üheainsa emase järeltulijate hulk aastas miljarditeni. Aasta jooksul esineb terve hulk põlvkondi. Koloniaalse eluviisi tõttu on lehetäid sageli ohtlikud taimekahjurid. Eriti ohtlikud liigid on näiteks viinapuutäi (Phylloxera vastatrix), veritäi (Eriosoma lanigerum), valge juuretäi (Trifidaphis phaseoli). Lisaks imemisele võivad lehetäid olla taimedele ohtlikud ka taimehaiguste levitajatena. Lehetäide väljaheitest toituvad sipelgad. Lehetäidest toituvad lepatriinud, eriti seitsetäpp-lepatriinu, samuti kiilassilmlased, näiteks harilik kiilassilm, pärltiiblaste vastsed, sirelased, tume-pehmekoor jmt. Külli Hiiesaar 1997. Lehetäide elust, mõistvalt. Eesti Loodus 7. Sissekanne ADW-s Sissekanne ITIS-es Sissekanne NCBI-s Selles artiklis on kasutatud prantsuskeelset artiklit fr:Aphidoidea seisuga 05.12.2013.
Playboy Saksa väljaande Playmate'ide loend

Playboy Playmate Playboy Playmate'ide loend Playboy Poola väljaande Playmate'ide loend
Lõhang

Lõhang on suurem lõhe maapinnas või pinnakattes.
Kalmari lään

Kalmari lään on 1. järgu haldusüksus Rootsi lõunaosas. Kalmari lään piirneb Kronobergi, Jönköpingi, Blekinge ja Östergötlandi lääniga ning idas Läänemerega. Läände üle mere jääb Ojamaa lään. Lääni volikogu kannab nime Landstinget i Kalmar län. Lään jaguneb kaheks provintsiks: Smålandiks ja Ölandiks. Lään loodi haldusüksusena 1634. Kuni 1672. aastani oli ta ühendatud Kronobergi lääniga. Aastatel 1680–1683 kuulus Kalmari lääni Blekinge mereväebaasi rajamise tõttu Karlskronasse. Pindalalt on ta 9. lään Rootsis, hõlmates 2,7% Rootsi pindalast; rahvaarvult 17. kohal[küsitav]. Läänis on hästi arenenud maanteede, raudteede ja õhuteede võrgustik. Läänis on 12 valda: Borgholmi vald Emmaboda vald Hultsfredi vald Högsby vald Kalmari vald Mönsteråsi vald Mörbylånga vald Nybro vald Oskarshamni vald Torsåsi vald Vimmerby vald Västerviki vald Kalmari lääni juhib Kalmari maavanem, kelle residents on Kalmaris. Maavanem juhatab Kalmari lääni haldusnõukogu. Lääni haldusnõukogu valiti viimati 17. detsembril 2006 ja selle liikmete arv suurenes eelmise, 2002 valitud koosseisuga võrreldes 64 liikmelt 68-le. Rootsi Sotsiaaldemokraatlik Tööpartei saavutas 28 kohta (+2), Mõõdukas Koalitsioonipartei 13 (+4), Keskpartei 9 (=), Kristlikud Demokraadid 7 (-2), Vasakpartei 4 (-1), Liberaalne Rahvapartei 4 (-1) ja Roheline Partei 2 kohta (+2). Alates 1997 teevad lääni vallad ja lääni haldusnõukogu koostööd Kalmari lääni piirkondlikus nõukogus, mis on kaudselt poliitilise kontrolli all. Piirkondlik nõukogu esindab valdade huve piirkonna arengu teemadel, kooskõlastab infrastruktuuride plaanid, kõrghariduse ja üldkultuuri alased teemad ning haldab mitmesuguseid valitsuse ja Euroopa Liidu fondide rahaeraldisi. Kalmari lään sai ametlikult vapi 1944. aastal. Enne seda kasutas lään Smålandi ja Olandi vappi. Kalmari lääni vapp on saadud Smålandi ja Olandi vapi ühendamisel. Q129406980 Kalmari lääni valitsus Kalmari lääni volikogu Kalmari Ülikool
Üksildane Jüri

Üksildane Jüri (hispaania keeles El Solitario George, ka El Solitario Jorge; inglise keeles Lonesome George; surnud 24. juunil 2012) oli isane elevantkilpkonn, viimane teadaolev Pinta saare alamliigi Geochelone nigra abingdonii esindaja. Üksildase Jüri avastas 1. detsembril 1971 ungari malakoloog József Vágvölgyi. Selleks ajaks olid Pinta saarele 1958 sisse toodud metskitsed saare taimestiku laastanud ja kilpkonnadest oli ellu jäänud üksainuke, Jüri. Kilpkonn viidi elama Charles Darwini uurimisjaama Santa Cruzi saarel ja sellest ajast oli see alamliik funktsionaalses mõttes välja surnud. Nimi anti kilpkonnale ameerika näitleja George Gobeli (1919–1991) järgi, keda samuti kutsuti Üksildaseks George'iks. Üksildast Jüri hoiti koos kahe emaskilpkonnaga alamliigist G. n. becki, mis ei olnud geneetiliselt lähim alamliik. Emaskilpkonnad said küll mune, aga neist ei koorunud kilpkonni. Arvatavasti oli põhjuseks see, et nad olid liiga kaugest alamliigist. Darwini uurimisjaam kuulutas välja 10 000 USA dollari suuruse autasu sellele, kes korraldab Jürile sobiva paarilise, aga seda tasu ei saanudki välja maksta. 2007. aasta mais leiti Isabela saarelt emane hübriidkilpkonn, kes isa poolt on alamliigist Geochelone nigra abingdonii. See andis lootust, et võidakse leida ka sellest alamliigist puhastverd emane kilpkonn, keda oleks saanud Üksildase Jüriga paaritada. 24. juunil 2012 teatas Galápagose rahvuspargi direktor Edwin Naula, et Üksildane Jüri on leitud surnuna. Surma avastas Fausto Llerena, kes oli Jüri eest hoolitsenud 40 aastat. Naula kahtlustas, et surma põhjustas südamerike, mis oli seotud kilpkonna kõrge eaga. Täpsema põhjuse väljaselgitamiseks korraldatakse lahkamine. Pärast lahkamist valmistatakse Üksildasest Jürist topis ja ta pannakse mõnes muuseumis vaatamiseks välja. Ta vanus oli umbes 100 aastat ja kaal 90 kg. Elevantkilpkonnad võivad elada 120–200-aastaseks. Arvatakse, et umbes 2000 Isabela saarel elava kilpkonna seas võib mõni olla Üksildase Jüriga samast alamliigist. Tänapäevaks on kõik kunagi Pintale toodud metskitsed hävitatud ja saare taimestik on hakanud taastuma, aga elevantkilpkonni seal enam ei ela. "Maailma viimane Galapagose kilpkonn otsib kaasat" Postimees, 2. juuli 2007 "Lonesome George Dies" Sky News, 25. juuni 2012 "Suri viimane teadaolev Pinta elevantkilpkonn" ERR, 25. juuni 2012 "Üksildane George pakub geeniuurijatele tööd" Novaator, 29. juuni 2012
Ühikmaatriks

Lineaaralgebras nimetatakse ühikmaatriksiks n-ndat järku ruutmaatriksit, mille peadiagonaalil paiknevad 1-d ja mujal 0-d. n-ndat järku ühikmaatriksit tähistatakse In. Kui järk on ebaoluline või kontekstist arusaadav, jäetakse indeks ära: I. Ühikmaatriksit tähistatakse I kõrval veel suurte tähtedega E ja U ning mõnikord ka lihtsalt araabia ühega. I 1 = ( 1 ) ,   I 2 = ( 1 0 0 1 ) ,   I 3 = ( 1 0 0 0 1 0 0 0 1 ) ,   ⋯ ,   I n = ( 1 0 ⋯ 0 0 1 ⋯ 0 ⋮ ⋮ ⋱ ⋮ 0 0 ⋯ 1 ) {\displaystyle I_{1}={\begin{pmatrix}1\end{pmatrix}},\ I_{2}={\begin{pmatrix}1&0\\0&1\end{pmatrix}},\ I_{3}={\begin{pmatrix}1&0&0\\0&1&0\\0&0&1\end{pmatrix}},\ \cdots ,\ I_{n}={\begin{pmatrix}1&0&\cdots &0\\0&1&\cdots &0\\\vdots &\vdots &\ddots &\vdots \\0&0&\cdots &1\end{pmatrix}}} Mis tahes maatriksi A korral A I = I A = A {\displaystyle \displaystyle AI=IA=A} Maatriks Regulaarne maatriks
Cochin

Cochin (ka Kochi) on linn India Kerala osariigis Ernakulami ringkonnas. Moodustab linnastu põhja pool asuva Ernakulamiga. Linnastus elab ligi 1,5 miljonit inimest.
Kōchi

Kōchi on linn Jaapanis, Kōchi prefektuuri keskus. Linnas on arenenud kalandus, paberi-, tsemendi- ja siiditööstus. Kōchi loss on säilinud algsel kujul. Linnast on pärit näitleja Ryōko Hirosue ja admiral Osami Nagano. 高知県推計人口 < 高知県庁ホームページ Kōchi koduleht (jaapani keeles)
Algoritmide loend

Siin on loetletud algoritme. Mullsortimine Vahelepanemisega sortimine Valikuga sortimine Shelli sortimine Mestimissortimine Kiirsortimine Jaotamisega sortimine Binaarpuu sortimine Heapsort Burrows-Wheeler transformatsioon DEFLATE Delta kodeering Markov'i Dünaamiline Tihendus (DMC) Kuhjuv kodeering sõnastiku baasil kodeerimine LZW LZ77 ja LZ78 LZMA LZO PPM (osalise kattuvuse ennustamine) Kärbitud binaar kodeering Run-length encoding SEQUITUR EZW Entroopia kodeering Huffman'i kodeering Adaptiivne Huffman'i kodeering Shannon-Fano kodeering aritmeetiline kodeerimine ulatus kodeerimine (sama, mis aritmeetiline, kuid erineva nurga alt vaadatud) Colomb kodeering (lihtne entroopia kodeering lõpmatu andmevoo jaoks, kui on geomeetriline jaotus) Universaalne kodeering (entroopia kodeering lõpmatu andmevoo jaoks, kui on juhuslik jaotus) Elias gamma kodeering Fibonacci kodeering Slepian-Wolf kodeering (SWC) (kadudeta DSC) Diskreetne koosinusteisendus Fragment tihendus Fragment transformatsioon Wavelet tihendus (võib olla ka kadudeta) Vektori kvantiseerimine Lineaarne ennustav kodeerimine Modulo-N kood A-Law Mu-Law Wyner-Ziv kodeering (WZC) ehk kadudega DSC XOR vahetus algoritm Sortimisest, Wikibooks.org
Valladolidi provints

Valladolidi provints on provints Hispaanias Castilla-Leóni autonoomse piirkonna keskosas. Valladolidi provintsi aasta keskmine temperatuur on +12,0 °C, jaanuaris +4,0 °C, augustis +21,0 °C. Aastas sajab keskmiselt 442 mm, sealhulgas jaanuaris 47 mm ja augustis 13 mm sademeid. Aastas paistab päike keskmiselt 2544 tundi, sealhulgas jaanuaris 95 ja augustis 338 tundi. Guía Oficial de Campings. TURESPAÑA. Secretaría de Estado de Comercio y Turismo, Ministerio de Economía. Madrid 2003 https://www.ine.es/jaxi/Datos.htm?path=/t20/e245/p08/l0/&file=03002.px  Valladolidi provints – pildid, videod ja helifailid Wikimedia Commonsis Valladolidi provintsi koduleht
Valladolid

Valladolid on linn Hispaanias, Castilla-Leóni autonoomse piirkonna ja Valladolidi provintsi keskus. Asub Pisuerga jõe ääres. 14. sajandist 1561. aastani oli Valladolid Kastiilia pealinn. Linnas toimub filmifestival Semana Internacional de Cine de Valladolid (Seminci). Linnas asuv Valladolidi ülikool on asutatud 1346. aastal ja on üks Euroopa vanimaid. 20. mail 1506 suri seal Christoph Kolumbus. Valladolidis on sündinud või elanud mitmed tuntud kirjanikud, nende hulka kuuluvad näiteks Miguel de Cervantes, Rosa Chacel ja Jose Zorilla. Linnas on Renault' autotehas. Valladolidi linnaosad Linn jaguneb halduslikult viieks osaks, millest kaks (Navabuena, El Rebollar) asuvad eksklaavina põhiterritooriumist lahus. Ilmad on linnas vahelduvad, külmad talved ja väga soojad suved, mil temperatuur võib ulatuda üle 30 kraadi. Municipal Register of Spain of 2023 "Foreign Students Guide". Originaali arhiivikoopia seisuga 14.02.2019. Vaadatud 29.10.2018.
Ojamaa lään

Ojamaa lään on 1. järgu haldusüksus Rootsis. Ta hõlmab Ojamaa saare ja seda ümbritsevad väiksemad saared, sealhulgas Fårö, Gotska Sandön. Lään koosneb vaid ühest omavalitsusest: Ojamaa vallast. Q129406980  Ojamaa lään – pildid, videod ja helifailid Wikimedia Commonsis Ojamaa lääni koduleht
Välistavat võid kasutav vahetusalgoritm

Programmeerimises on XOR vahetusalgoritm, mis kasutab bitikaupa XOR (välistav või) operaatoreid kahe samatüübilise muutuja väärtuste vahetamiseks ilma ajutise lisamuutujata. Standardne vahetusalgoritm vajab muutuja vahepealseks salvestamiseks vahemuutujat. XOR-vahetuse kasutamisel vahemuutjat vaja ei lähe, selle standardalgoritm on järgmine (Lambda keeles): X := X XOR Y Y := X XOR Y X := X XOR Y Siiski on reaalne oht väärtuste nullimiseks olukorras, kus X ja Y on sünonüümid. Tähelepanu, et argumentidena saadud täisarve ei vahetata kohe, vaid esmalt kontrollitakse, kas nende asukohad mälus on erinevad (kas tegemist on sama väärtusega, mis ka omab sama mälu viita). See eemaldab pseudonüümi poolt põhjustatava võimaliku probleemi. XOR-vahetusalgoritmi teostav C funktsioon: void xorVahetus (int *x, int *y) { if (x != y) { *x ^= *y; *y ^= *x; *x ^= *y; } } Algoritmide loend
Silja Symphony

Silja Symphony on Eesti laevakompaniile Tallink kuuluv parvlaev, mis on ehitatud 1991. aastal Masa Yardsi Turu laevatehases. Laev sõidab Silja Line'i kaubamärgi all Helsingi–Stockholmi liinil vahepeatusega Maarianhaminas. Silja Symphony oli üks esimesi parvlaevu, millel on läbi mitme teki ulatuv promenaad. Samuti olid Silja Symphony ja sõsarlaev Silja Serenade kõige suuremad parvlaevad kuni 1993. aastani, mil Silja Line sai oma laevastikku Silja Europa. 2006. aastal tehti Silja Symphonyl massiivne ümberehitus, et muuta laev atraktiivsemaks ja huvitavamaks võimalikule ostjale (Silja Line oli tollal müügis). 2014. aastal tehti laeval suurem ümberehitus: vahetati välja laeva sõukruvid, muudeti kajuteid, uuendati kauplusi ja tehti juurde üks restoran ning uuendati laste mängutuba. Silja Symphony Tallinki kodulehel
Sünantroop

Sünantroop (kreeka syn 'koos' + anthrōpos 'inimene') ehk inimkaasleja on taim- või loomorganism (sageli, kuid mitte alati, kahjur), keda pole kodustatud, kuid kes elab inimese lähedal ja saab kooselamisest kasu. Sünantroopid on näiteks kirbud, rotid ja umbrohud. Kodustatud loomi nagu lehmi, lambaid ja koeri ei loeta sünantroopideks.
Gerhard Schröder

Gerhard Fritz Kurt Schröder (sündinud 7. aprillil 1944) on Saksamaa poliitik, kes oli 27. oktoobrist 1998 kuni 22. novembrini 2005 Saksamaa valitsusjuht (liidukantsler). Ta alustas poliitikukarjääri 1980. aastal, kui ta valiti Liidupäeva liikmeks. Liidupäevas oli ta kuni 1986. aastani. 1990. aastal valiti ta Alam-Saksi liidumaa ministerpresidendiks. Ministerpresident oli ta uuesti ka 1. novembrist 1997 kuni kantsleriks saamiseni 27. oktoobril 1998 Saksamaa parlamendi ülemkoja – Liidunõukogu esimees. Ta kuulub vasaktsentristliku Saksamaa Sotsiaaldemokraatlikku Parteisse (SPD) ja oli 1998–2004 selle esimees. Enne poliitikuks hakkamist oli ta edukas advokaat. Ta moodustas kaks punarohelist koalitsioonivalitsust Saksamaa Rohelise Parteiga. Tema esimene valitsus kestis 22. oktoobrini 2002. Valitsus jätkas tööd pärast 2002. aasta parlamendivalimistel saadud teistkordset parlamendienamust. 2005. aasta Bundestagi valimistel oli Schröder Saksa sotsiaaldemokraatide kandidaat liidukantsleri kohale. SPD langes valimistel napilt teisele kohale ja pärast koalitsiooniläbirääkimisi CDU/CSU-ga taandus Schröder Saksamaa poliitikast. Schröder on Põhja-Euroopa gaasijuhet rajava konsortsiumi North European Gas Pipeline Company nõukogu esimees. Tema lähedane seotus Venemaa valitsusega on tekitanud hulga küsimusi tema tegevuse osas. 1999 – Saksamaa Liitvabariigi teeneteorden 2000 – Maarjamaa Risti I klassi teenetemärk 2008 – valiti Venemaa Teaduste Akadeemia välisliikmeks (rahvusvaheliste suhete sektsioon) Gerhard Schröder on olnud viis korda abielus. Tema abikaasad on olnud Eva Schubach (1968–1972), Anne Taschenmacher (1972–1984), Hiltrud Hampel (1984–1997), Doris Köpf (1997–2018), Kim So-yeon (alates 2018). Pärast neljandat abiellumist sai Schröder hüüdnime Audi-mees (Audi sümboliks on 4 ühesuurust rõngast) ja Sõrmuste Isand. Köpfil on tütar eelmisest abielust teleajakirjanikuga. 2004. aasta juulis adopteerisid Schröder ja Köpf Peterburist pärit tüdruku Viktoria. 2006. aastal adopteerisid nad Peterburist pärit poisi Gregori. Schröder peab end Saksamaa Evangeelse Luterliku kiriku liikmeks, kuid ta ei ole religioosne. Näiteks kui ta 1998. aastal esimest korda kantsleriametisse vannutati, ei lisanud ta vande lõppu fraasi "So wahr mir Gott hilfe" ("Aidaku mind jumal"). Ta on sügavalt religioosset endist USA presidenti George Bush nooremat süüdistanud "häälte kuulmises". "Saksa rahandusminister kaalub Schröderi riikliku rahastuseta jätmist" ERR, 30. aprill 2022
Bulgaaria keel

Bulgaaria keel (български език) [bɤ̞lgɐrski ɛzik] on lõunaslaavi keelte hulka kuuluv keel. Valdav osa, umbes 7,6 miljonit 10 miljonist bulgaaria keelt emakeelena rääkijast elab Bulgaarias. Bulgaaria keele lähim sugulaskeel on makedoonia keel. Aastast 2007 on bulgaaria keel Euroopa Liidu ametlik keel. Национален Статистически Институт (2012). Преброяване на населението и жилищния фонд през 2011 година (bulgaaria). Kd Том 1: Население. София. Lk 33–34, 190. Poulton, Hugh (1995). Who are the Macedonians?. Bloomington, Ind.: Indiana Univ. Press. Lk 116. ISBN 978-0-253-34598-1. Bulgaaria nimede kirjutus ja hääldus EKI teatmikus
Claire Rambeau

Claire Rambeau (sündinud 8. mail 1951 Californias Santa Barbaras) on endine USA fotomodell. Ta oli Playboy Playmate oktoobris 1971 (Pompeo Posari fotod) ja Playboy saksa väljaande Playmate augustis 1972 (saksa väljaande esimene number). Intervjuus Playboyle on Rambeau öelnud, et on mõnda aega elanud Paraguays, aga ka USA Arizona, California ja Oklahoma osariigis. Ta õppis mõnda aega Arizona Ülikoolis, läks siis Los Angelesse modellitööd tegema ning siirdus seejärel Inglismaale. Playboys poseerimise ajal oli tema rinnaümbermõõt 91 cm vööümbermõõt 61 cm ja puusaümbermõõt 91 cm . Tema kasv on 180 cm ja kaal oli 60 kg. Juuksed on mustad, silmad pruunid. Sissekanne Playboy saidil
Okeaania Jalgpallikonföderatsioon

Okeaania Jalgpallikonföderatsioon või OFC (Oceania Football Confederation) on üks kuuest FIFA maailmajagude jalgpalliliitudest, mis esindab jalgpalli Okeaanias ja annab õiguse regiooni riikidele osaleda jalgpalli maailmameistrivõistlustel. Liit moodustati 1966. aastal. Asutajad olid Austraalia jalgpalliliit ning Uus-Meremaa ja Fidži vastavad organisatsioonid. 1966. aastal võeti OFC FIFA liikmeks ja anti kõik sellega kaasnevad õigused. 1998. aastal võttis OFC kasutusele uue logo ja ametliku esinduslehe The Wave. 24. mail 2004 liitus 12 liikmena jalgpalliliiduga Uus-Kaledoonia. Austraalia lahkus OFC-st. 1. jaanuaril 2006 ja liitus Aasia Jalgpalli Konföderatsiooniga (AFC). 1: OFC liige, aga ei ole FIFA liige OFC-i ametlik koduleht
Aafrika Jalgpallikonföderatsioon

Aafrika Jalgpallikonföderatsioon või CAF (Confédération africaine de football) on üks kuuest FIFA maailmajagude jalgpalliliitudes ja esindab Aafrika jalgpalli. Liit moodustati 1957. aastal ja selle esimeseks presidendiks valiti Abdel Aziz Abdallah Salem ja Youssef Mohamed esimeseks peasekretäriks . Praegu on nendel ametikohtadel Issa Hayatou ja Sodiq Kola. Aafrika geograafilise suuruse tõttu on Aafrika Jalgpallikonföderatsioon jagatud kuueks regionaalseks föderatsiooniks: Põhja tsoon: Põhja-Aafrika jalgpalliföderatsioonide liit – (Union of North African Federations) (UNAF) – esindab Põhja-Aafrika riike. Lääne tsoon A: Lääne-Aafrika jalgpalliliitude ühing – (Union of West African Football Associations) (WAFU) – üks kahest organisatsioonist, mis esindab Lääne-Aafrika riike. Lääne tsoon B: Lääne-Aafrika jalgpalliliit – (Union du Football de l'Ouest Afrique) (UFOA) – üks kahest organisatsioonist, mis esindab Lääne-Aafrika riike. Kesk tsoon: Kesk-Aafrika jalgpalliföderatsioonide liit – (Union des Fédérations du Football de l'Afrique Centrale) (UNIFAC) – esindab Kesk-Aafrika riike. Kesk-ida tsoon: Ida- ja Kesk-Aafrika jalgpalliliitude nõukogu – (Council of East and Central African Football Associations) (CECAFA) – esindab Ida-Aafrika ja Kesk-Aafrika riike. Lõuna tsoon: Lõuna-Aafrika jalgpalliliitude nõukogu – (Council of Southern African Football Associations) (COSAFA) – esindab riike Lõuna-Aafrika regioonist. 1: CAF liige, aga ei ole FIFA liige 2: NF-Board ajutine liige Koduleht